สวัสดีค่ะ หนูโดนแมวกัดที่เท้าขวาเมื่อคืนวันอาทิตย์ที่ผ่านมาแต่ไม่ได้ไปหาทันที หนูไปหาและทำแผลอีกทีตอนเช้าวันจันทร์ พบว่าแผลเริ่มมีหนองแล้ว ทำการเปิดปากแผลและขูดหนองออก จากนั้นก็ทำแผลให้ปกติค่ะ และแนะนำไม่ให้หนูเดินเยอะหรือห้อยขานานๆ และฉีดยากันพิษสุนัขบ้าและบาดทะยักให้ + ให้ทานยาฆ่าเชื้อ // เมื่อวานนัดดูแผลและทำแผลอีกครั้ง หนูพบว่าอาการบวมแดงมันขยายวงกว้างขึ้น คุณแจ้งว่าเพราะหนูเดินเยอะ และให้ยาฆ่าเชื้อมาทานอีกตัวควบคู่กับตัวเก่า // พอมาวันนี้ หนูรู้สึกว่ามีอาการคันที่แผล บางครั้งมีความรู้สึกเหมือนชาที่นิ้วเท้าเวลาห้อยขา/เดินไปเข้าห้องน้ำ(ไม่ได้ชาตลอดนะคะ เป็นๆหายๆ) แต่ว่านิ้วเท้ายังมีความรู้สึก ขยับได้ปกติค่ะ ... แบบนี้คือมันปกติหรือเปล่าคะ หนูค่อนข้างเครียดมากค่ะ เพราะนี่ก็เข้าวันที่ 3 แล้ว อาการบวมมันยังไม่ลดลงเลยค่ะ TT
สวัสดีค่ะ หลังจากถูกกัดและได้รับวัคซีนพิษสุนัขบ้าเรียบร้อยแล้วนั้น มีโอกาสติดเชื้อได้น้อยมากๆค่ะอาการคันและปวดบวมที่แผลนั้นอาจเกิดจากตัวแผลเอง ที่อาจเป็นแผลเปิดขนาดใหญ่ และอาจจะเดินลงน้ำหนักเยอะร่วมด้วย ทำให้แผลมีแรงกดทับตลอด จึงยังรู้สึกปวดและบวมอยู่ และถ้าเนื้อเยื่อบวมมาก อาจจะกดทับเส้นประสาททำให้เกิดอาการชาได้จึงแนะนำการงดการลงน้ำหนัก รับประทานยาแก้ปวด หรือยาแกัอักเสบที่ไม่ใช่สเตียรอยด์ กินยาฆ่าเชื้อให้ครบ และทำแผลอย่างต่อเนื่องจนกว่าแผลจะแห้งดีค่ะ